Συνημμένο 189.

Λύση του Προβλήματος «Εικοσαετίας», με εφαρμογή της Μεθόδου των «ΑΡΜΟΝΙΚΩΝ ΜΕΤΑΣΧΗΜΑΤΙΣΜΩΝ».

Πως από Κανονικό Εξάπλευρο Προκύπτει Αρμονικό.

11(89). Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Εξάπλευρο με βάσει Κανονικό Εξάπλευρο, και αντίστροφα, με όμοιο τρόπο και με βάσει Αρμονικό Εξάπλευρο να κατασκευαστεί Κανονικό Εξάπλευρο.

Λύση  (Σχήμα 74. )

Η λύση του Προβλήματος αυτού, όπως παραπάνω στο Πρόβλημα 11(78) (συνημμένο μου 177) αναφέραμε, γίνεται με τον ίδιο τρόπο για όλα τα σχετικά Προβλήματα, που είναι ανεξάρτητος του αριθμού πλευρών του πολύπλευρου. 

Ó÷Þìá 74.

Σχήμα 74.

Εδώ, για επιβεβαίωση, χρησιμοποιούμε και ένα τρίτο παράδειγμα, που αναφέρεται στο Εξάπλευρο. 

1/. Ευθύ.
α/. Ανάλυση.
Εδώ μας δίνετε το κανονικό εξάπλευρο ΑΒΓΔΕΖ και ζητάμε, με βάσει αυτό 

και με κατάλληλους προβολικούς μετασχηματισμούς να πάρουμε Αρμονικό Εξάπλευρο Α'Β'Γ'Δ'Ε'Ζ'. 

Αν λάβουμε υπόψη μας τις Προτάσεις 11(82) (συνημμένο μου 182) και 11(83) (συνημμένο μου 183), οδηγούμαστε στην παρακάτω κατασκευή [Είναι δυνατό να βασισθούμε στις Κατασκευές 11(84) και 11(85) συνημμένα μου 184, 185 αντίστοιχα, και να έχουμε μια ευκολότερη λύση του Προβλήματος 11(89)]: 

β/. Κατασκευή.  

Με κέντρο τυχαίο σημείο Σ του περιγεγραμμένου κύκλου (ο) του κανονικού εξάπλευρου ΑΒΓΔΕΖ, σχηματίζουμε την Κεντρική Δέσμη Σ(ΑΒΓΔΕΖ), της οποίας οι ακτίνες, έστω ότι τέμνουν τυχαία ευθεία (ε) στα σημεία α, β, γ, δ, ε, ζ, αντίστοιχα.

Στη συνέχεια, αν θέλουμε να έχουμε το ζητούμενο Αρμονικό Εξάπλευρο Α'Β'Γ'Δ'Ε'Ζ', να είναι εγγεγραμμένο σε κύκλο (ο'), εργαζόμαστε ως εξής: 

Με κέντρο τυχαίο σημείο Τ του κύκλου (ο'), σχηματίζουμε τη Δέσμη Τ(αβγδεζ), οι ακτίνες της οποίας επανατέμνουν τον κύκλο (ο') στα σημεία, Α',Β',Γ',Δ',Ε',Ζ', αντίστοιχα.

Λέμε ότι το ζητούμενο Αρμονικό Εξάπλευρο είναι το Α'Β'Γ'Δ'Ε'Ζ'. 

γ/. Απόδειξη.
Σύμφωνα με την Πρόταση 11(83), η Δέσμη Σ(ΑΒΓΔΕΖ), είναι αρμονική. 

Άρα και η εξάδα των Σημείων α, β, γ, δ, ε, ζ, θα είναι αρμονική, οπότε, σύμφωνα με τους σχετικούς ορισμούς (συνημμένα μου 181 και 176) και η Δέσμη Τ(αβγδεζ), ή Τ(Α'Β'Γ'Δ'Ε'Ζ') είναι αρμονική. Επομένως, σύμφωνα με το Κριτήριο 11(82) και το Εξάπλευρο Α'Β'Γ'Δ'Ε'Ζ' είναι αρμονικό, καθώς είναι και εγγεγραμμένο στον κύκλο (ο') και συνεπώς είναι το ζητούμενο. 

Σχόλιο.

Είναι φανερό ότι η παραπάνω μέθοδος αποτελεί έναν άλλο τρόπο κατασκευής μιας Αρμονικής Εξάδας και ενός Αρμονικού Εξάπλευρου, εκτός από εκείνους 

που χρησιμοποιήσαμε στις Κατασκευές 11(67) (συνημμένο μου 167) και 11(68) (συνημμένο μου 168). 

2/. Αντίστροφο.
Για το αντίστροφο ακολουθούμε την αντίθετη πορεία.

α/. Ανάλυση.
Δηλαδή εδώ μας δίνεται Αρμονικό Εξάπλευρο Α'Β'Γ'Δ'Ε'Ζ' που είναι εγγεγραμμένο σε κύκλο (ο') και ζητάμε, με βάσει αυτό και με κατάλληλους μετασχηματισμούς να κατασκευάσουμε Κανονικό Εξάπλευρο ΑΒΓΔΕΖ. 

Αν λάβουμε και πάλι υπόψη μας τις Προτάσεις 11(82) (συνημμένο μου182) και 11(83) (συνημμένο μου 183), οδηγούμαστε στην παρακάτω κατασκευή [Είναι δυνατό να βασισθούμε στις Κατασκευές 11(84) και 11(85) συνημμένα μου 184 και 185 αντίστοιχα, και έτσι να έχουμε μια ευκολότερη λύση του Προβλήματος 11(89)]: 

β/. Κατασκευή. 

Με κέντρο τυχαίο σημείο Τ του κύκλου (ο'), σχηματίζουμε την Κεντρική Δέσμη Τ(Α'Β'Γ'Δ'Ε'Ζ')  της οποίας οι ακτίνες, έστω ότι τέμνονται από τυχαία ευθεία (ε), στα σημεία α, β, γ, δ, ε, ζ, αντίστοιχα.

Στη συνέχεια, με βάση την απόδειξη της Κατασκευής 11(66) (συνημμένο μου 166), βρίσκουμε τουλάχιστον το ένα από τα δύο «Ορθοοπτικά Σημεία» Σ της εξάδας σημείων  α, β, γ, δ, ε, ζ, [γράφοντας τους κύκλους με διαμέτρους πχ αδ και βε, που τέμνονται στα σημεία Σ, Σ' και μετά αποδεικνύουμε, όπως ακριβώς στην απόδειξη της Κατασκευής 11(66) (περίπτωση 1) ή την Πρόταση 11(90) (συνημμένο μου 190), ότι και ο κύκλος διαμέτρου γζ περνά από το Σ].

Γράφουμε κύκλο (ο), που να περνά από το Σ και σχηματίζουμε την δέσμη Σ(αβγδεζ), της οποίας οι ακτίνες επανατέμνουν τον κύκλο (ο) στα σημεία Α,Β,Γ,Δ,Ε,Ζ, αντίστοιχα.

Λέμε ότι το εξάπλευρο ΑΒΓΔΔΕΖ είναι το ζητούμενο Κανονικό (Εξάπλευρο).

γ/. Απόδειξη.
Σύμφωνα με το κριτήριο 11(82) (συνημμένο μου 182), η δέσμη Τ(Α'Β'Γ'Δ'Ε'Ζ') είναι αρμονική, οπότε σύμφωνα με σχετικό ορισμό (συνημμένο μου 176) και η εξάδα των σημείων α, β, γ, δ, ε, ζ, θα είναι αρμονική. 

Επειδή το Σ είναι «Ορθοοπτικό Σημείο» της εξάδας σημείων α, β, γ, δ, ε, ζ,   

εύκολα βρίσκουμε [Πρόταση 11(83) (συνημμένο μου 183)] ότι η δέσμη Σ(αβγδεζ)
 ή Σ(ΑΒΓΔΕΖ), είναι Κανονική (σχετική ορολογία στο συνημμένο μου 176), οπότε εύκολα βρίσκουμε ότι το ΑΒΓΔΕΖ είναι κανονικό εξάπλευρο, καθώς οι γωνίες ΑΣΒ, ΒΣΓ, ΓΣΔ, ΔΣΕ, ΕΣΖ, είναι ίσες και έχουν μέτρο φ=1/3L=300. Άρα, το ΑΒΓΔΕΖ είναι το ζητούμενο κανονικό εξάπλευρο.
Παρατηρήσεις.
(α). Το πρόβλημα 11(89), έτσι όπως έχει δοθεί, είναι αόριστο. Αν θέλουμε να το καταστήσουμε ορισμένο, τότε πρέπει να μας δίνονται επαρκή στοιχεία. 

(β). Το παραπάνω Πρόβλημα και η λύση του, πιστεύω ότι είναι νέα και πρωτοεμφανίζονται εδώ. Επειδή χρειάσθηκαν τουλάχιστον είκοσι χρόνια για να φθάσουμε στη λύση του, το ονομάσαμε "Πρόβλημα Εικοσαετίας".
(γ). Την Κατασκευή αυτή καταχώρησα στην παράγραφο 11(89) του βιβλίου μου «Νέα Στοιχεία Γεωμετρίας».

(δ). Εύκολα διαπιστώνουμε ότι τον τρόπο που εφαρμόσαμε παραπάνω για τα αρμονικά τετράγωνα εξάπλευρα και οκτάπλευρα, μπορούμε να εφαρμόσουμε και σε όλα τα πολύπλευρα, αρκεί να κατασκευάζεται το αντίστοιχο κανονικό πολύπλευρό τους. Δηλαδή για τα πολύπλευρα, με πλήθος πλευρών 22, 22.3, 22.5, 2ν.15, τα οποία ως γνωστό κατασκευάζονται, είναι δυνατό να κατασκευασθούν και τα αντίστοιχα αρμονικά τους πολύπλευρα.

 Έτσι, ο παραπάνω τρόπος, αφού εφαρμόζεται σε μεγάλο πλήθος σχετικών κατασκευών, αποτελεί μέθοδο, την οποία ονομάσαμε «Αρμονικό Μετασχηματισμό» (συνημμένο μου 177). 

Την λεπτομερή ερμηνεία της μεθόδου αυτής, προσπαθήσαμε να δώσουμε στην πράξη με την παραπάνω απόδειξη των Προβλημάτων 11(78) και 11(89).
(ε). Παρατηρούμε ότι με τη μέθοδο αυτή, πρώτα μας προκύπτει αρμονική συνευθειακή τετράδα, πεντάδα, εξάδα οκτάδα, δεκάδα, δωδεκάδα, κτλ και μετά τα αντίστοιχα αρμονικά τετράπλευρο, πεντάπλευρο, οκτάπλευρο, δεκάπλευρο, δωδεκάπλευρο, κτλ.

(στ). Ειδικά για το τρίγωνο έχουμε να παρατηρήσουμε τα εξής: 

 Επειδή κάθε τρίγωνο διαθέτει μόνο μερικές ιδιότητες που έχουν τα αρμονικά πολύπλευρα, για αυτό μπορούμε να το ονομάζουμε «ψευδοαρμονικό».

(ζ). Η εφαρμογή της παραπάνω Μεθόδου, φαίνεται πολύ παραστατικά και ξεκάθαρα στα παραπάνω σχήματα 65, 59 του συνημμένου μου 177 και 74 παραπάνω.
(η). Πιο εύκολη λύση είναι δυνατό να έχουμε, αν βασισθούμε στις Κατασκευές 11(84) και 11(85), αντί των Προτάσεων 11(82) και 11(83).
(θ). Σχετικές είναι και οι Προτάσεις 11(15), 11(56)-11(58), 11(60), 11(71), 11(73), 11(74), 11(76), 11(77), 11(78).
                                                                                        Θεσσαλονίκη 16-11-2012.

                                                                                               Νίκος Κυριαζής.

